প্রকাশিত সংবাদের প্রতিবাদ
দৈনিক যুগান্তরে ৩ জানুয়ারি ‘যুবলীগের আনিস ও মাকসুদের অঢেল সম্পদের সন্ধান’ শিরোনামে প্রকাশিত আংশিক সংবাদের তীব্র নিন্দা ও প্রতিবাদ জানিয়েছেন মোহাম্মদ মাকসুদুর রহমান, সাংগঠনিক সম্পাদক, ঢাকা মহানগর যুবলীগ দক্ষিণ। তিনি বলেন, গত ২৫ বছরের রাজনৈতিক জীবনে কখনও কোনো ক্লাবে যাইনি, কীভাবে ক্যাসিনো খেলে তা জানি না। ক্যাসিনো, জুয়া, চাঁদাবাজি, মাদক নিয়ন্ত্রণ কিংবা টেন্ডারবাজিতে আমি কখন জড়িত ছিলাম না, এখনও জড়িত নই। আমার নিয়ন্ত্রণে ঢাকার কোনো ভবন নেই, আমি কখনও কোনো ভবন নিয়ন্ত্রণ করিনি। মতিঝিল ক্লাবপাড়ায় আমার কখনও যাওয়া-আসা ছিল না। মতিঝিল ও পুরনো ঢাকায় আমি তিনটি ফ্ল্যাটের মালিক উল্লেখ করা হয়েছে, তা সম্পূর্ণ মিথ্যা, ভিত্তিহীন ও মনগড়া। গত পাঁচ বছর আগে মাননীয় প্রধানমন্ত্রীর ছবি কৃত্রিমভাবে যুক্ত করার অভিযোগে আমাকে মৌখিকভাবে সাময়িক বহিষ্কার করা হয়েছিল। বাংলাদেশ আওয়ামী যুবলীগের নিজস্ব ট্রাইব্যুনাল আছে। ওই ট্রাইব্যুনালে পুঙ্খানুপুঙ্খভাবে সবকিছু যাচাই করা হয়।







০১/১১/২০১৫ তারিখে বাংলাদেশ আওয়ামী যুবলীগের চেয়ারম্যান সাময়িক বহিষ্কারাদেশ প্রত্যাহার করেন। ইসমাইল চৌধুরী সম্রাটের সঙ্গে আমার শুধুমাত্র রাজনৈতিক সম্পর্ক ছিল, খালিদের সঙ্গে আমার কোনো সম্পর্ক ছিল না।

দৈনিক যুগান্তরে ৩ জানুয়ারি ‘যুবলীগের আনিস ও মাকসুদের অঢেল সম্পদের সন্ধান’ শিরোনামে প্রকাশিত আংশিক সংবাদের তীব্র নিন্দা ও প্রতিবাদ জানিয়েছেন মোহাম্মদ মাকসুদুর রহমান, সাংগঠনিক সম্পাদক, ঢাকা মহানগর যুবলীগ দক্ষিণ। তিনি বলেন, গত ২৫ বছরের রাজনৈতিক জীবনে কখনও কোনো ক্লাবে যাইনি, কীভাবে ক্যাসিনো খেলে তা জানি না। ক্যাসিনো, জুয়া, চাঁদাবাজি, মাদক নিয়ন্ত্রণ কিংবা টেন্ডারবাজিতে আমি কখন জড়িত ছিলাম না, এখনও জড়িত নই। আমার নিয়ন্ত্রণে ঢাকার কোনো ভবন নেই, আমি কখনও কোনো ভবন নিয়ন্ত্রণ করিনি। মতিঝিল ক্লাবপাড়ায় আমার কখনও যাওয়া-আসা ছিল না। মতিঝিল ও পুরনো ঢাকায় আমি তিনটি ফ্ল্যাটের মালিক উল্লেখ করা হয়েছে, তা সম্পূর্ণ মিথ্যা, ভিত্তিহীন ও মনগড়া। গত পাঁচ বছর আগে মাননীয় প্রধানমন্ত্রীর ছবি কৃত্রিমভাবে যুক্ত করার অভিযোগে আমাকে মৌখিকভাবে সাময়িক বহিষ্কার করা হয়েছিল। বাংলাদেশ আওয়ামী যুবলীগের নিজস্ব ট্রাইব্যুনাল আছে। ওই ট্রাইব্যুনালে পুঙ্খানুপুঙ্খভাবে সবকিছু যাচাই করা হয়।